Navorsers skep 'lewe' | Netwerk24
Navorsers skep 'lewe'
Die bakterium is deur wetenskaplikes oor 'n twee jaar-proses vervaardig en bestaan uit volle sintetiese en 'n radikaal veranderde DNS-kode. Foto: Reuters
Wetenskaplikes aan die Universiteit van Cambridge in Engeland het die wêreld se eerste lewe geskep met 'n volle sintetiese en 'n radikaal veranderde DNS-kode.
Die mikrobe wat in die laboratorium geskep is en wat gewoonlik in grond en in 'n mens se derms gevind word, kom ooreen met sy natuurlike nefie, maar oorleef met 'n kleiner stel genetiese instruksies.
Die bestaan van die mikrobe bewys dat lewe met 'n beperkte genetiese kode kan bestaan. Dit baan die weg voor vir organismes waarvan die biologiese werking gebruik kan word om medisyne of bruikbare materiaal te skep, of om eienskappe soos 'n weerstand teen 'n virus, toe te voeg.
Die nuwe sintetiese organisme word Escherichia coli Syn61 genoem.
Die navorsingspan het die "lewe" geskep net voor Kersfees en het 'n foto geneem van 'n bord met die mikrobes as die sentrale figuur in 'n voorstelling van Jesus se geboortetoneel.